Lucy Hutchinson

Lucy Hutchinson (1620ko urtarrilaren 29a –1681) ingeles itzultzaile, olerkari eta biografoa zen. Gainera, Lucretius De rerum natura (Gauzen Naturaz) lanaren testu osoa ingelesezko bertsoetara itzuli zuen lehen pertsona izan zen, Interregnoren urteetan (1649–1660).

 Bizitza 
Sir Allen Apsley Londresko Dorreko Lugartenientearen eta  Lady Lucy St. John, Lucy Hutchinson (ezkongabea, Apsley) 1620ko urtarrilaren 29an jaio zen Londresko Dorrean eta bere ama Lady Lucy St John izenez bataiatu zuten . Hamar seme-alabetatik bigarrena zen. Txiki-txikitatik, aitaren laguntzarekin, latin klase bereziak jaso zituen. Amak, Lucyren joera intelektualek gehiegi konbentzitzen ez zutenak, heziketa protestante zorrotza eman zion. Hamazazpi urterekin hasi zen abestiak konposatzen, eta gaur egun ezezagunak diren arren, Charles Coleman Gorteko musikariaren txaloa jaso zuten. Orduan ezagutu zuen John Hutchinson koronela (1615-1664), eta harekin ezkondu zen 1638ko uztailaren 3an St. Andrew Holbornen. Bere "Memorias de la Vida del Coronel Hutchinson" liburuaren arabera, bere lorpen intelektual eta poetikoek erakarri zuten. John Hutchinson Carlos Erregea exekutatzeko aginduaren sinatzaileetako bat izan zen, baina geroago Oliver Cromwellek botere gorena eskuratzearen aurka protesta egin zuen.

Lucy Hutchinson oso ezaguna da XVII. mendeko historialari eta literatur jakintsu anglosaxoien zirkuluetan, "Hutchinson koronelaren bizitzaren memoriak” lanaren egilea izateagatik. Bere senarraren bizitza aurkezten duen biografia klasikoa da, puritanoa eta errepublikarra konprometitua, Ingalaterrako Gerra Zibilaren eta Errestaurazioaren testuinguru zabalean. Liburuan, Gerra Zibilean lortutako garaipen ugari eta nabarmenak erregistratzen ditu, Shelford Manorren 1645eko urriaren 27an lortutakoa barne. Gudu honetan bere senidea, Philip Stanhope koronela, garaitu zuen.Chesterfieldeko 1. kondearen bosgarren semea. Baliteke Lucyk berak ere bataila ikustea, bere Owthorpeko jabegoa gudu-zelaitik milia batzuetara baino ez baitzegoen.

John Karlos I.a erregearen heriotza-epaiaren sinatzaileetako bat izan zen, eta, horregatik, atxilotu eta espetxeratu egin zuten erregizidioa egotzita. Baldintzapeko barkamena eman zitzaion arren, 1659an Parlamentuak monarkia berrezarri ondoren, 1663an huts egindako konplot batean inplikatu zen bigarren aldiz boteretik kentzeko eta espetxeratu egin zuten Sandown Gazteluan. Lucy Lorden Ganberan aurkeztu zen, aske uztea eskatzeko, baina ez zuen ezertarako balio izan. 1664an, John Hutchinson kartzelan hil zen. Bere heriotzak eragin sakona izan zuen  bere idazkeran, "Elegías" bere poema sortak adierazten duen bezala.

Lucy Hutchinson Puritana sutsua zen, eta 1660an monarkiaren Berrezarkuntzaren ondoren Kalbinisten sinesmeneak irmoki jarraitu zituen. Owthorpen hil zen 1681eko urrian, eta senarraren hilobian lurperatu zuten.

 Literatur lanak 
"Hutchinson koronelaren bizitzaren memoriak" liburuak Puritanism delakoak Ingalaterrako Gerra Zibilean zituen ezaugarri eta baldintzak argitzen ditu. Bere familiaren irakurketarako pentsatuta zegoen, baina 1806an ondorengo batek argitaratu zuen, eta garai hartako txosten herrikoi eta eragingarria izan zen.

Lucy Hutchinson da "Lucretius De Rerum Naturako" testu osoa ingelesara itzultzen duen lehen pertsona identifikatua. Ziurrenik 1650eko hamarkadan hasi zen itzulpena egiten. Bere itzulpenaren baimenik gabeko kopia bat eskuizkribuan hedatzen zen, eta 1675eko lanaren eskuizkribu batean, bere lagun Arthur Annesleyri, Angleseyko kondeari, eskaini ziona, bere itzulpena arbuiatu zuen, bere uste Puritanasen aurkakotzat joz. Eskuizkribu hau 1853an saldu zioten bere oinordekoek britainiar Liburutegiari, hala ere, hasieran ez zuen arreta handirik erakarri. "De Rerum Natura" ingelesera itzuli zuen lehen pertsonako titulua eskuizkribuaren prosazko itzulpen anonimo batek desafiatzen du, ziurrenik hamarkada berekoa, orain Oxforden (Bodleian MS Rawl. D.314). 

Hutchinsonen itzulpena 1996an argitaratu zen lehen aldiz, Hugh de Quehen argitaletxearen eskutik. Oxford University Press argitaletxeak berriz argitaratu zuen 2018an, edizio oso batean.

Hutchinsonek idatzitako jatorrizko olerki sorta bat Nottinghamshire-ko Artxiboen (DD/Hu 2) eskuizkribu batean berraurkitu zuen David Norbrook-ek. Lan hau, ziurrenik, garaikidea izango da bere konposizioan, ‘Hutchinson koronelaren bizitzaren memoriak’ izenekoarekin. Eskuizkribu honek, "Elegías" izenarekin ezaguna, zenbakitutako 23 poema ditu. Bere poemetan zehar, Hutchinsonek bere senarraren heriotza deitoratzen du, bere bizitzari ohorea ematen dio, eta bere heriotzaren onarpenera hurbiltzen da, aldi berean, Errestaurazioaren osteko egitura politiko ingelesa komentatzen du.  Poema hauek argitaratu gabeak izan ziren bere bizitzan zehar eta eskuizkribuak, bere esku ez dagoenak, ez du inolako dedikaziorik.

Hutchinsonen beste lanak, "Orden y Desorden" barne, emakume batek ingelesez  idatzitako lehen poema epikoa bezala eztabaidatzen dena. Lana Genesiaren Liburuko bertso parafraseatua da, John Miltonen Paradisu galdua obrari paralelismoa eskainiz.  Bost kantu baino ez ziren argitaratu bere bizitzan zehar, 1679an. 2001ean argitaratu zuen David Norbrook kritikariak lan osoa. 
Hutchinsonek "Erlijio kristauaren printzipioei buruz" ere idatzi zuen, bere eta bere senarraren sinesmen puritanoen artikulazio bat. Bere alaba Barbarari eskaini zizkioten eta seguruenik erlijio heziketarako obra izan nahi zuten. Lana hil ostean argitaratu zen, 1817an.

Bere beste lan erlijiosoen artean, John Owen "Theologoumena pantodoupa" jainkozko Kongregazionalistaren lanaren itzulpen galdu bat dago.

 Familia 
John eta Lucy Hutchinsonek bederatzi seme-alaba izan zituzten. Bere seme John Hutchinson Owthorpen (Nottinghamshire) jaio zen 1650ean.

 Erreferentziak 

 Kanpo estekak 

Kategoria:Ingelesak
Kategoria:Itzultzaileak
Kategoria:Emakume itzultzaileak
Kategoria:Ingalaterrako poetak
Kategoria:Emakume poetak
Kategoria:Emakume biografoak